Θεσσαλονίκη, 4 Ιανουαρίου 2021

**ΔΕΛΤΙΟ ΤΥΠΟΥ**

**Ενίσχυση μικρών και πολύ μικρών επιχειρήσεων που επλήγησαν από τον Covid19 στην Περιφέρεια Κεντρικής Μακεδονίας πρόγραμμα «Διέξοδος»**

Ολοκληρώθηκε η διαδικασία αξιολόγησης των αιτήσεων χρηματοδότησης που υποβλήθηκαν στο πλαίσιο της Δράσης **«Ενίσχυση μικρών και πολύ μικρών επιχειρήσεων που επλήγησαν από τον Covid-19 στην Περιφέρεια Κεντρικής Μακεδονίας»**. Κύριος σκοπός της δράσης ήταν να δοθεί δημόσια στήριξη και ενίσχυση στις επιχειρήσεις ώστε να διασφαλιστεί η επαρκής ρευστότητα σε όσες επλήγησαν από την πανδημία.

Η λήψη μέτρων και η οικονομική στήριξη του προγράμματος **«Διέξοδος»** που θα παρασχεθεί θα έχει τη μορφή μη επιστρεπτέας επιχορήγησης ως κεφάλαιο κίνησης, από την Περιφέρεια Κεντρικής Μακεδονίας, για την κάλυψη των εξόδων των επιχειρήσεων. **Η συνολική Δημόσια Δαπάνη ανέρχεται σε 200.000.000 ευρώ και χρηματοδοτείται από πόρους του Ευρωπαϊκού Ταμείου Περιφερειακής Ανάπτυξης, υπό το πλαίσιο του Επιχειρηματικού Προγράμματος «Κεντρική Μακεδονία» 2014-2020 του ΕΣΠΑ 2014-2020.**

Ανακοινώθηκαν τα αποτελέσματα του προγράμματος, τα οποία αφορούν σε **6.683 ωφελούμενες επιχειρήσεις**, οι οποίες απασχολούν **24.500 εργαζόμενους πλήρους απασχόλησης.**

Σύμφωνα με τα στοιχεία της αξιολόγησης:

**Από τις 6.683 ωφελούμενες επιχειρήσεις για το έτος 2019:**

* **1.915 (28,66%)** είναι ατομικές επιχειρήσεις και δεν απασχολούσαν άλλους εργαζόμενους
* **3.433 (52,71%)** απασχολούσαν από 2 έως και 5 εργαζόμενους πλήρους απασχόλησης και
* **412 (6,16%)** απασχόλησαν παραπάνω από 5 έως και 10 εργαζόμενους πλήρους απασχόλησης ενώ
* **833 (12,47%)** απασχόλησαν παραπάνω από 10 μέχρι 50 εργαζόμενους με πλήρη απασχόληση.

(Η Περιφέρεια Κεντρικής Μακεδονίας, ήταν ο πρώτος φορέας σε όλη τη χώρα, που κατάφερε να εξασφαλίσει και να αξιοποιήσει ευρωπαϊκούς πόρους, με σκοπό να στηρίξει τις μικρές και πολύ μικρές τοπικές επιχειρήσεων, που έχουν πληγεί από τις επιπτώσεις της πανδημίας. Ωστόσο έχει δεσμευτεί να συνεχίσει τον αγώνα στήριξης τόσο των πολιτών όσο και των επιχειρήσεων, με όσους πόρους μπορεί να εξασφαλίσει, ώστε να ξεκινήσει γρήγορα η ανάκαμψη του τόπου μετά το πέρας της πανδημίας.)

Υπεύθυνη χειρίστρια του έργου από πλευράς Π.Κ.Μ. είναι η Ευγνωσία Παπαδοπούλου, τηλ: 2313330870, Email: e.papadopoulou@pkm.gov.gr